**ხ ე ლ შ ე კ რ უ ლ ე ბ ა**

**(პროექტი)**

**სახელმწიფო შესყიდვის შესახებ**

**(კონსოლიდირებული ტენდერი \_\_\_\_\_\_\_\_\_\_\_\_\_\_\_\_\_\_**)

ქ. თბილისი \_\_\_\_\_\_\_\_\_\_ 2019 წელი

ერთის მხრივ ----------------------- (შემდგომში შემსყიდველი) წარმოდგენილი მისი ----- სახით და მეორეს მხრივ, ---------------’ (შემდგომში მიმწოდებელი), წარმოდგენილი მისი ----------------------- სახით, „სახელმწიფო შესყიდვების შესახებ“ საქართველოს კანონის (შემდგომში - კანონი) 202 მუხლის, სახელმწიფო შესყიდვების სააგენტოს თავმჯდომარის 2018 წლის 14 დეკემბრის N14 ბრძანებით დამტკიცებული კონსოლიდირებული ტენდერის ჩატარების წესისა და პირობების, აგრეთვე „2019 წლის განმავლობაში სხვადასხვა საკვები პროდუქტების შესყიდვის კონსოლიდირებული ტენდერების მეშვეობით განხორციელების თაობაზე“ საქართველოს მთავრობის 2018 წლის 04 დეკემბრის №2296 განკარგულების საფუძველზე, --------------------------  2019 წლის კონსოლიდირებული ტენდერის (CON------------) (შემდგომში - კონსოლიდირებული ტენდერი) შედეგად, ვდებთ წინამდებარე ხელშეკრულებას შემდეგზე:

1. **ხელშეკრულებაში გამოყენებულ ტერმინთა განმარეტებები**
   1. ხელშეკრულება სახელმწიფო შესყიდვის შესახებ (შემდგომში - „ხელშეკრულება“) - შემსყიდველსა და მიმწოდებელს შორის დადებული წინამდებარე ხელშეკრულება, თანდართული ყველა დოკუმენტით, რომელიც ხელმოწერილია მხარეთა მიერ.
   2. ხელშეკრულების ღირებულება - საერთო თანხა, რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულების სრული და ზედმიწევნითი შესრულებისათვის.
   3. დღე, კვირა, თვე - კალენდარული დღე, კვირა, თვე, თუ წინამდებარე ხელშეკრულებით ან/და სატენდერო დოკუმენტაციით სხვა რამ არ არის განსაზღვრული.
   4. შემსყიდველი - ორგანიზაცია, რომელიც ახორციელებს შესყიდვას.
   5. მიმწოდებელი - პირი, რომელიც ახორციელებს საქონლის მიწოდებას ხელშეკრულების ფარგლებში.
   6. საქონელი - ხელშეკრულების მე-2 მუხლით გათვალისწინებული ხელშეკრულების საგანი.
   7. სატენდერო კომისია – „2019 წლის განმავლობაში სხვადასხვა საკვები პროდუქტების შესყიდვის კონსოლიდირებული ტენდერების მეშვეობით განხორციელების თაობაზე“ საქართველოს მთავრობის 2018 წლის 04 დეკემბრის №2296 განკარგულების საფუძველზე შექმნილი სატენდერო კომისია.
   8. სატენდერო დოკუმენტაცია- 2019 წლის -- (რიცხვი) ---------(თვე) გამოცხადებული ---------- საკვები პროდუქტის ---------------------- 2019 წლის კონსოლიდირებული ტენდერის (CON------------) სატენდერო დოკუმენტაცია, რომელიც შესაძლოა დანართის სახით ფიზიკურად არ დაერთოს წინამდებარე ხელშეკრულებას, მაგრამ წარმოადგენს მის განუყოფელ ნაწილს.
   9. „ფორსმაჟორი“ - ,,მხარეები“ -სათვის გადაულახავი და მათი კონტროლისაგან დამოუკიდებელი გარემოებები, რომლებიც არ არიან დაკავშირებულნი ,,შემსყიდველისა“ და/ან ,,მიმწოდებლის“ შეცდომებსა და დაუდევრობასთან, და რომლებსაც გააჩნიათ წინასწარ გაუთვალისწინებელი ხასიათი. ასეთი გარემოება შეიძლება გამოწვეული იქნას ომით, საომარი მოქმედებებით, სტიქიური მოვლენებით, ეპიდემიით, კარანტინით და სხვა მოვლენით, რომელიც შეუძლებელს ხდის ხელშეკრულებით ნაკისრი ვალდებულების შესრულებას ან/და იწვევს არათანაზომიერად დიდ ხარჯებს მათ შესასრულებლად.
2. **ხელშეკრულების საგანი და ძირითადი პირობები**
   1. წინამდებარე ხელშეკრულების საგანია ----------- შესყიდვა (CPV კოდი: ) სსიპ სახელმწიფო შესყიდვების სააგენტოს ვებ–გვერდზე გამოქვეყნებული CON-------------- სატენდერო დოკუმენტაციით, დანართებით, მიმწოდებლის სატენდერო წინადადებით გათვალისწინებული პირობებითა და ტარიფებით.
   2. შესასყიდი საქონლის საორიენტაციო რაოდენობა არის ----- ცალი.
   3. ხელშეკრულებაში მითითებული შესასყიდი საქონლის რაოდენობა საორიენტაციოა და შესაძლებელია შეიცვალოს ხელშეკრულების მოქმედების პერიოდში.
3. **ხელშეკრულების ღირებულება**
   1. ხელშეკრულების საორიენტაციო ღირებულებაა --------------------- ლარი.
   2. ხელშეკრულების ღირებულება მოიცავს როგორც მისაწოდებელი საქონლის ღირებულებას, ასევე წინამდებარე ხელშეკრულების შესრულებასთან დაკავშირებით მიმწოდებლის მიერ გაწეულ ყველა ხარჯს და საქართველოს კანონმდებლობით გათვალისწინებულ გადასახადებს.
4. **საქონლის მიწოდების ადგილი და ვადა**
   1. საქონლის მიწოდების ადგილია დანართი N2 -ით გათვალისწინებული ლოკაციები.
   2. საქონლის მიწოდება უნდა განხორციელდეს 2019 წლის -----------დან 2019 წლის --------ის ჩათვლით, წინამდებარე ხელშეკრულებაზე თანდართული (დანართი--) გეგმა-გრაფიკის შესაბამისაად.
5. **მხარეთა უფლება-მოვალეობები**
   1. **მიმწოდებელი ვალდებულია:**

ა) საკუთარი ხარჯებით, უზრუნველყოს ხელშეკრულებით გათვალისწინებული საქონლის შეუფერხებლად მიწოდება; ამასთან, იგი იძლევა გარანტიას, რომ საქონელი შეესაბამება წინამდებარე ხელშეკრულებითა და საქართველოს კანონმდებლობით განსაზღვრულ მოთხოვნებს და საქონელი იქნება მიწოდებული სათანადო მდგომარეობაში, შეფუთვა არ იქნება დაზიანებული, ხოლო წარწერები საქონელსა და ეტიკეტებზე იქნება კითხვადი (ასეთის არსებობის შემთხვევაში).

ბ) მიმწოდებელმა სატენდერო დოკუმენტაციის შესაბამისად უნდა უზრუნველყოს:

ბ.ა.) მიმწოდებელმა მიწოდების ადგილებში, ხელშეკრულებით გათვალისწინებული საქონლის მიწოდების ვადის ფარგლებში, საკუთარი რესურსით უნდა განათავსოს მაცივარ აგრეგატები, სადაც მოხდება მოწოდებული ნაყინის განთავსება/შენახვა მისი ტემპერატურული და სხვა პირობების უზრუნველსაყოფად. საჭირო მაცივარ აგრეგატების რაოდენობაა - მოთხოვნის შესაბამისად, მაგრამ არაუმეტეს -- ერთეული. მაცივრის მოცულობა უნდა იყოს არანაკლებ- 300 ლიტრი. მაცივარ აგრეგატების განთავსება.

ბ.ბ.) მაცივარ აგრეგატების ტექნიკურად გამართულად ფუნქციონირებას, ასევე მის შეკეთებას დაზიანების შემთხვევაში, ან ჩანაცვლებას უზრუნველყოფს მიმწოდებელი საკუთარი რესურსით. დაზიანებული მაცივარ აგრეგატების შესაკეთება / ჩანაცვლება მიმწოდებელმა უნდა უზრუნველყოს 5 (ხუთი) სამუშაო დღეში. (მაცივარ აგრეგატების განთავსებისათვის ადგილის გამოყოფა და მოხმარებული ელექტრო ენერგიის საფასურის გადახდა არ წარმოადგენს „მიმწოდებლის“ ვალდებულებას.)  
ბ.გ.). წინამდებარე ხელშეკრულების გაფორმებიდან 15 (თხუთმეტი) სამუშაო დღის ვადაში მიმწოდებელმა ეტაპობრივად უნდა უზრუნველყოს სატენდერო დოკუმენტაციის დანართ N2-ში მითითებულ მიწოდების ყველა ადგილში მაცივარ აგრეგატის განთავსება, შემსყიდველის მოთხოვნის შესაბამისად. იმ ობიექტზე სადაც მიმწოდებელი განათავსებს მაცივარ აგრეგატს, არაუგვიანეს 1 სამუშაო დღის ვადაში, დაიწყებს პროდუქციის მიწოდებას, შემსყიდველის მხრიდან ასეთი მოთხოვნის არსებობის შემთხვევაში, მაგრამ არაუადრეს 2019 წლის 20 მაისისა.

ბ.დ.) შემსყიდველზე დროებით სარგებლობაში გადაცემული მაცივარ აგრეგატები მიმწოდებელს უნდა დაუბრუნდეს ხელშეკრულებით გათვალისწინებული საქონლის მიწოდების ვადის გასვლის შემდეგ. მიმწოდებელი ვალდებულია შემსყიდველის მოთხოვნიდან არაუმეტეს 20 დღისა, მოახდინოს მაცივარ აგრეგატების უკან გატანა შემსყიდველის ყველა ობიექტიდან. ამასთან, მიმწოდებელი უფლებამოსილია ხელშეკრულებით გათვალისწინებული საქონლის მიწოდების ვადის გასვლის შემდეგ ნებიმიერ დროს მოითხოვოს მაცივარ აგრეგატების უკან გატანა, იგი ვალდებულია აღნიშნულის შესახებ მინიმუმ 2 სამუშაო დღით ადრე აცნობოს შემსყიდველს.

გ) სათანადო გულისხმიერებითა და პასუხისმგებლობით ითანამშრომლოს შემსყიდველ ორგანიზაციასთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.

დ) იმ შემთხვევაში, თუ ვერ ახრეხებს საქონლის მიწოდებას დროულად, გულისყურით ითანამშრომლოს შემსყიდველ ორგანიზაციასთან, აცნობოს მას შეფერხების მიზეზი და შექმნილი პრობლემის აღმოფხვრის საბოლოო ვადა.

ე) ხელშეკრულების მოქმედების ნებისმიერ ეტაპზე, ასევე მოქმედების დასრულების შემდეგაც, აღმოჩენილი ხარვეზის ან/და ნაკლის გამოვლენის შემთხვევაში მიმწოდებელი ვალდებულია 2 (ორი) სამუშაო დღის ვადაში შეცვალოს ახლით, შემსყიდველის მხრიდან დამატებითი დანახარჯების გაწევის გარეშე.

ვ) მჭიდროდ ითანამშრომლოს შემსყიდველ ორგანიზაციასთან საქონლის მიწოდების განრიგის, სიხშირის, მიწოდების ადგილისა და თითოეულ მისამართზე მისაწოდებელი პროდუქტის რაოდენობის დაზუსტების მიზნით.

ზ) უზრუნველყოს საქონლის ტრანსპორტირებისათვის განკუთვნილი სატრანსპორტო საშუალებების ტექნიკურად გამართულ, სუფთა მდგომარეობაში ყოფნა და ისინი უნდა პასუხობდნენ ჰიგიენურ ნორმებს და იყვნენ ვარგისნი განსაზღვრული კატეგორიის საქონლის ტრანსპორტირებისთვის.

თ) შემსყიდველ ორგანიზაციაში დოკუმენტის უცხოურ ენაზე წარდგენის შემთხვევაში, მას დაურთოს საქართველოს კანონმდებლობით დადგენილი წესით შესრულებული თარგმანი ქართულ ენაზე. შემსყიდველი უფლებამოსილია, მოსთხოვოს მიმწოდებელს შესაბამისი დოკუმენტის ორიგინალის ან/და ნოტარიულად დამოწმებული ასლის წარმოდგენა, რომლითაც შესაძლებელი იქნება წარმოდგენილი დოკუმენტების ნამდვილობის დადასტურება;

ი) უზრუნველყოს სატენდერო დოკუმენტაციითა და შემსყიდველთან გაფორმებული ხელშეკრულებით გათვალისწინებული სხვა ვალდებულებების შესრულება.

* 1. **შემსყიდველი ვალდებულია:**

ა) დაიცვას მიწოდებულ პროდუქციის ეტიკეტზე დატანილი (ასეთის არსებობის შემთხვევაში) და საქართვლოს კანონმდებლობით დადგენილი პროდუქციიის შენახვის წესები.

ბ) მაცივარ აგრეგატები შეინახოს სათანადო მდგომარეობაში ბუნებრივი ცვეთის გათვალისწინებით.

გ) უზრუნველყოს ხელშეკრულების შესრულების კონტროლი.

დ) შეასრულოს ხელშეკრულებითა და სატენდერო დოკუმენტაციით დაკისრებული ვალდებულებები.

ე) სათანადო გულისხმიერებითა და პასუხისმგებლობით ითანამშრომლოს მიმწოდებელთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.

1. **ხელშეკრულების შესრულების კონტროლი და საქონლის მიღება-ჩაბარების წესი**
   1. შემსყიდველის მიერ საქონლის მიწოდების ვადების, ხარისხისა და მოცულობის ხელშეკრულების მოთხოვნებთან შესაბამისობის დადგენა და ხელშეკრულების პირობების შესრულების კონტროლი ხორციელდება პერიოდულად, როგორც საქონლის მიწოდების დროს, ისე ამ ხელშეკრულების მოქმედების მთელი პერიოდის განმავლობაში შემსყიდველის მოთხოვნათა შესაბამისად.
   2. ხელშეკრულების პირობების შესრულების კონტროლზე და მიღება-ჩაბარების აქტის გაფორმებაზე შემსყიდველის მხრიდან გამოყოფილი იქნება/იქნებიან შესაბამისი უფლებამოსილი პირ(ებ)ი (-----------).
   3. შემსყიდველი უფლებამოსილია უარი განაცხადოს ხელშეკრულების პირობების დარღვევით მიწოდებული საქონლის ნაწილის ან მთლიანი მოცულობის მიღებაზე.
   4. ხარისხის დადგენილ სტანდარტებთან შესაბამისობის განსაზღვრის მიზნით, მიმწოდებელი ვალდებულია განახორციელოს CON------------- ტენდერის სატენდერო დოკუმენტაციის 2.9.1 პუნქტით (2.9 სხვა დამატებითი მოთხოვნები) განსაზღვრული ვალდებულებების შესრულება.
   5. შემსყიდველსა და მიმწოდებელს შორის მიღება-ჩაბარების ეტაპზე წარმოშობილი დავის შემთხვევაში, უნდა მოხდეს სადავო საქონლის ნიმუშის დალუქვა და სსიპ „ლევან სამხარაულის სახელობის სასამართლო ექსპერტიზის ეროვნული ბიუროში" ან სხვა აკრედიტირებული პირიში ტრანსპორტირება მიმწოდებლის მიერ, მისივე ხარჯებით. იმ შემთხვევაში თუ ექსპერტიზა დაადგენს, რომ საქონლი არ შეესაბამება ხელშეკრულებით გათვალისწინებულ პარამეტრებსა და მოთხოვნებს, ექსპერტიზის ხარჯებს აანაზღაურებს მიმწოდებელი, ხოლო იმ შემთხვევაში თუ ექსპერტიზა დაადგენს, რომ საქონლი შეესაბამება ხელშეკრულებით გათვალისწინებულ პარამეტრებსა და მოთხოვნებს, ექსპერტიზის ხარჯებს აანაზღაურებს შემსყიდველი, გარდა სატენდერო დოკუმენტაციის 2.9 პუნქტით განსაზღვრული შემთხვევებისა.
   6. პროდუქტის დადგენილ სტანდარტებთან შესაბამისობის განსაზღვრის მიზნით, შემსყიდველი უფლებამოსილია საწარმოში/სასაწყობე ფართში ინსპექტირების მიზნით მიმართოს შესაბამის ორგანოებს.
   7. მიმწოდებელი ვალდებულია საკუთარი ხარჯებით უზრუნველყოს კონტროლის შედეგად გამოვლენილი ყველა დეფექტის ან ნაკლის აღმოფხვრა და წუნდებული საქონლის ახლით შეცვლა.
   8. საქონლის მიღება წარმოებს მიღება-ჩაბარების აქტის სახით. მიღება-ჩაბარების აქტი ფორმდება წერილობითი ფორმით, მხარეთა უფლებამოსილი წარმომადგენლების ხელმოწერით. საქონლის მიწოდება უნდა განხორციელდეს დღის განმავლობაში არაუგვიანეს 17:30 სთ-ისა. 17:30 სთ-ის შემდეგ „შემსყიდველი“ უფლებამოსილია უარი თქვას საქონლის მიღებაზე. თუ მხარეთა მიერ სხვა რამ არ არის განსაზღვრული ხელშეკრულებით.
   9. თუ მხარეთა შორის შეთანხმებული გეგმა-გრაფიკის თანახმად, მიწოდება ხორციელდება სამუშაო დღეს და კონკრეტული დღე ემთხვევა ოფიციალურ დასვენების დღეს, მიწოდების დღე უნდა შეთანხმდეს შემსყიდველთან.
2. **ანგარიშსწორების წესი**
   1. მიმწოდებელთან ანგარიშსწორება განხორციელდება უნაღდო ანგარიშსწორების ფორმით ეროვნულ ვალუტაში და უნდა მოიცავდეს საქართველოს კანონმდებლობით დადგენილ ყველა გადასახადს.
   2. შემსყიდველი ორგანიზაცია ვალდებულია, ანგარიშწორება განახორცილოს  მიწოდებულ საქონლზე მიღება-ჩაბარების აქტების გაფორმებიდან 10 სამუშაო დღის ვადაში. თუ მხარეები სხვა პირობაზე არ შეთანხმდებიან.
3. **ხელშეკრულების შესრულების შეფერხება**
   1. თუ ხელშეკრულების შესრულების პროცესში მხარეები წააწყდებიან რაიმე ხელშემშლელ გარემოებებს, რომელთა გამო ფერხდება ხელშეკრულების პირობების შესრულება, ამ მხარემ დაუყოვნებლივ უნდა გაუგზავნოს მეორე მხარეს წერილობითი შეტყობინება შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორე მხარეს მის მიერ მიღებული გადაწყვეტილება აღნიშნულ გარემოებებთან დაკავშირებით.
   2. იმ შემთხვევაში, თუ ხელშეკრულების პირობების შესრულების შეფერხების გამო მხარეები შეთანხმდებიან ხელშეკრულების პირობების შესრულების ვადის გაგრძელების თაობაზე, ეს გადაწყვეტილება უნდა გაფორმდეს ხელშეკრულებაში ცვლილების შეტანის გზით.
4. **ხელშეკრულების შესრულების უზრუნველყობის გარანტია**
   1. ხელშეკრულების შესრულების უზრუნველყოფის მიზნით მიმწოდებელი ვალდებულია ხელშეკრულების გაფორმებამდე წარმოადგინოს, CON------------- ტენდერის მოთხოვნათა დაცვით, ხელშეკრულების შესრულების უზრუნველყოფის უპირობო (გარანტიით გათვალისწინებული თანხა შემსყიდველმა უნდა მიიღოს ყოველგვარი დამატებითი განმარტებებისა და მტკიცებულებების წარდგენის გარეშე, პირველი მოთხოვნისთანავე) გამოუთხოვადი საბანკო  გარანტია, რომელიც წარმოადგენს ხელშეკრულების განუყოფელ ნაწილს.
   2. ხელშეკრულების შესრულების უზრუნველყოფის საბანკო ან სადაზღვევო გარანტიის მოქმედების ვადა უნდა განისაზღვრებოდეს მინიმუმ 2019 წლის 31 დეკემბრის ჩათვლით.
   3. თუკი მიმწოდებელს შესრულებული აქვს ყველა ვალდებულება, იგი უფლებამოსილია შემსყიდველი ორგანიზაციიდან გამოითხოვოს საბანკო გარანტია.
   4. ხელშეკრულების უზრუნველყოფის უპირობო გამოუთხოვადი საბანკო გარანტიის ოდენობა განისაზღვრება ხელშეკრულების ჯამური ღირებულების 5%-ის ოდენობით.
   5. მიმწოდებლის მიერ ხელშეკრულებით ნაკისრი ვალდებულების სრულად შესრულების შემდეგ შემსყიდველი ორგანიზაცია ვალდებულია დაუბრუნოს საბანკო გარანტია წერილობითი მოთხოვნიდან 14 დღის განმავლობაში.
5. **ხელშეკრულების პირობების შეუსრულებლობა**

**(ლარში ფიქსირებული პირგასამტეხლოს ოდენობები განისაზღვრება ხელშეკრულებების ღირებულებების მიხედვით - იხილეთ დანართი)**

* 1. მიმწოდებლის მიერ ხელშეკრულების პირობების შეუსრულებლობის, არაჯეროვანი შესრულების ან/და დაგვიანებით შესრულების შემთხვევაში გამოიყენება, სანქციები, რომელთა ფორმა, ოდენობა, ამოქმედების პირობები განსაზღვრულია წინამდებარე ხელშეკრულებითა და შესაბამისი სატენდერო დოკუმენტაციით.
  2. წინამდებარე ხელშეკრულებით გათვალისწინებული ვადების დარღვევის შემთხვევაში, თუ ვადის გადაცილება ეხება საქონლის მიუწოდებლობას (მათ შორის ხარვეზის ან/და ნაკლის გამოსწორების ვადა) შემსყიდველი უფლებამოსილია დააკისროს მიმწოდებელს პირგასამტეხლო ყოველ ვადაგადაცილებულ დღეზე ვადაგადაცილებით მიწოდებული საქონლის 0,2%-ის ოდენობით, მაგრამ არანაკლებ დღეში 200 (ორასი) ლარისა;
  3. წინამდებარე ხელშეკრულებით გათვალისწინებული ანგარიშსწორების ვადის დარღვევის შემთხვევაში, მიმწოდებელი უფლებამოსილია დააკისროს შემსყიდველს პირგასამტეხლო ყოველ ვადაგადაცილებულ დღეზე, მიმწოდებლისათვის ჩასარიცხი თანხის 0.2%-ის ოდენობით.
  4. წინამდებარე ხელშეკრულებით გათვალისწინებული ვადების დარღვევის შემთხვევაში, გარდა ხელშეკრულების 10.2. პუნქტით გათვალისწინებული შემთხვევისა, შემსყიდველი უფლებამოსილია დააკისროს მიმწოდბელს პირგასამტეხლო ყოველ ვადაგადაცილებულ დღეზე ხელშეკრულების ღირებულების 0,1%-ის ოდენობით, მაგრამ არანაკლებ დღეში 200 ლარისა.
  5. წინამდებარე ხელშეკრულებით გათვალისწინებული ვალდებულების ნაწილობრივ შეუსრულებლობის შემთხვევაში, თუ ნაწილობრივი შეუსრულებლობა ეხება საქონლის მიუწოდებლობას და შემსყიდველ ორგანიზაციას აღარ გააჩნია აღნიშნული შესრულების ინტერესი, შემსყიდველი უფლებამოსილია დააკისროს მიმწოდებელს პირგასამტეხლო შესასრულებელი ვალდებულების შესაბამისი ღირებულების 5%-ის ოდენობით, მაგრამ არანაკლებ 1000 (ათასი) ლარი.
  6. წინამდებარე ხელშეკრულებით გათვალისწინებული ვალდებულების ნაწილობრივ შეუსრულებლობის შემთხვევაში, გარდა ხელშეკრულების 10.5. პუნქტით განსაზღვრული შემთხვევისა ან/და ლაბორატორიული დასკვნების ვადაგადაცილების/წარმოუდგენლობისა, მხარე უფლებამოსილია დააკისროს დამრღვევ მხარეს პირგასამტეხლო ხელშეკრულების ღირებულების 1%-ის ოდენობით, მაგრამ არანაკლებ 100 (ასი) ლარისა.
  7. უარყოფითი ლაბორატორიული დასკვნის (უარყოფითად ჩაითვლება ლაბორატორიული დასკვნა, სადაც კვლევის ობიექტის (პროდუქტის) ნებისმიერი პარამეტრი/მონაცემი არ შეესაბამება საქართველოში მოქმედ კანონმდებლობას, სტანდარტებს, ან/და წინამდებარე ხელშეკრულებას) წარმოდგენის შემთხვევაში შემსყიდველი უფლებამოსილია პრეტენდენტს დააკისროს პირგასამტეხლო ხელშეკრულების ღირებულების 1%-ის ოდენობით, ხოლო თუ შეუსაბამობა ეხება ისეთ პარამეტრს/მონაცემს რომელმაც შესაძლებელია საფრთხე შეუქმნას ადამიანის სიცოცხლეს ან/და ჯანმრთელობას ხელშეკრულების ღირებულების 5%-ის ოდენობით. ასეთ შემთხვევაში, შემსყიდველი უფლებამოსილია მიმართოს სატენდერო კომისიას ხელშეკრულების შეწყვეტის თაობაზე, საკითხის გადაწყვეტის მიზნით.
  8. მიმწოდებლის მიერ ხელშეკრულებით ნაკისრი ვალდებულებების 3-ჯერ ან მეტჯერ დარღვევის შემთხვევაში, შემსყიდველი ორგანიზაცია უფლებამოსილია მიმართოს სატენდერო კომისიას ხელშეკრულების შეწყვეტის თაობაზე, საკითხის გადაწყვეტის მიზნით.
  9. მიმწოდებლის მიერ კანონმდებლობით და კონსოლიდირებული ტენდერის შედეგად ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში, რომელი გარემოებების გათვალისწინებითაც შემსყიდველი ორგანიზაცია მიიჩნევს მიზანშეწონილად ხელშეკრულების შეწყვეტას, იგი უფლებამოსილია მიმართოს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით.
  10. ხელშეკრულების შეწყვეტის თაობაზე შემსყიდველის მომართვის შემთხვევაში, სატენდერო კომისია, უფლებამოსილია იმსჯელოს კონკრეტული ხელშეკრულების ან/და კონსოლიდირებული ტენდერის ფარგლებში გაფორმებული სხვა ხელშეკრულებ(ებ)ის შეწყვეტის თაობაზე, გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.
  11. სატენდერო კომისიის მიერ ხელშეკრულების შეწყვეტის შესახებ მითითების შემთხვევაში, შემსყიდველი ორგანიზაცია წყვეტს ხელშეკრულებას, რის შედეგადაც მიმწოდებელს ჩამოერთმევა ხელშეკრულების შესრულების უზრუნველყოფის საბანკო გარანტია.
  12. ჯარიმისა და პირგასამტეხლოს გადახდა არ ათავისუფლებს მხარეს ძირითადი ვალდებულებების შესრულებისაგან.

1. **ხელშეკრულებაში ცვლილების შეტანა** 
   1. ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით, მხარეთა შეთანხმების საფუძველზე.
   2. ხელშეკრულება შეიძლება შეწყდეს მხარეთა ურთიერთშეთანხმების საფუძველზე.
   3. ერთი მხარის მიერ მეორისგან მიღებული საქმიანობასთან დაკავშირებული მთელი ინფორმაცია ითვლება მკაცრად კონფიდენციალურად ამ შეთანხმების როგორც ხელშეკრულების მოქმედების ვადის განმავლობაში ასევე ხელშეკრულების მოქმედების ვადის გასვლის შემდგომ. მხარეები მიიღებენ ყველა აუცილებელ ზომას იმისათვის, რომ არ დაუშვან მესამე პირებთან მიღებული ინფორმაციის გახმაურება.
2. **ფორს-მაჟორი**
   1. მხარეები თავისუფლდებიან ხელშეკრულებით გათვალისწინებული ვალდებულებების შეუსრულებლობით გამოწვეული პასუხისმგებლობისაგან, თუ აღნიშნული გამოწვეულია დაუძლეველი ძალის ზეგავლენით. აღნიშნულის არსებობის შემთხვევაში, მხარე ვალდებულია აცნობოს მეორე მხარეს ნაკისრი ვალდებულებების შესრულების შეუძლებლობის შესახებ.
   2. თუ ერთ-ერთი მხარე დაუძლეველი ძალის გამო ვერ ასრულებს ნაკისრ ვალდებულებებს, იგი ვალდებულია დაუყოვნებლივ წერილობითი ფორმით აცნობოს მეორე მხარეს მათი დადგომის ან/და დასრულების შესახებ. წინააღმდეგ შემთხვევაში, შესაბამისი მხარე არ გათავისუფლდება ნაკისრი ვალდებულებების შესრულებისაგან.
   3. მხარეთა პასუხისმგებლობა და ვალდებულებები განახლდება დაუძლეველი ძალის მოქმედების დასრულებისთანავე.
3. **დავები და მათი გადაწყვეტის წესი**
   1. ხელშეკრულების მოქმედების პერიოდში წამოჭრილი ყველა დავა გადაიჭრება ურთიერთშეთანხმების გზით. შეთანხმების მიუღწევლობის შემთხვევაში, დავის გადასაწყვეტად მხარეები უფლებამოსილნი არიან მიმართონ სასამართლოს საქართველოს მოქმედი კანონმდებლობის შესაბამისად.
4. **სხვა პირობები**
   1. არც ერთ მხარეს არ აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე.
   2. მესამე პირთან ურთიერთობაში მხარეები მოქმედებენ თავიანთი სახელით, ხარჯებითა და რისკით.
   3. ხელშეკრულება შედგენილია ქართულ ენაზე, \_\_\_ ეგზემპლარად, რომელთაგან თითოეულს აქვს თანაბარი იურიდიული ძალა და ინახება ხელმომწერ მხარეებთან.
5. **ხელშეკრულების მოქმედების ვადა**

ხელშეკრულება ძალაში შედის მისი ხელმოწერის დღიდან და მოქმედებს 2019 წლის 01 დეკემბრამდე.

|  |  |  |
| --- | --- | --- |
| **შემსყიდველი:** |  | **მიმწოდებელი:** |
|  |  |  |

დანართი N1

დანართი N2

**პირგასამტეხლოების დანართი**

ხელშეკრულების მე-10 მუხლში მითითებული პირგასამტეხლოს %-ული მაჩვენებლები უცვლელია მიუხედავად ხელშეკრულების ღირებულებისა, ხოლო **ფიქსირებული თანხების ოდენობები** დამოკიდებულია ხელშეკრულების ღირებულებაზე.

|  |  |  |  |  |  |
| --- | --- | --- | --- | --- | --- |
|  | **ხელშეკრულების ღირებულება** | ხელშეკრულების **10.2 პუნქტი** | ხელშეკრულების **10.4 პუნქტი** | ხელშეკრულების **10.5 პუნქტი** | ხელშეკრულების **10.6 პუნქტი** |
| **1.** | > 200,000.01 | 200.00 | 200.00 | 1,000.00 | 100.00 |
| **2.** | 50,000.01 - 200,000.00 | 150.00 | 150.00 | 700.00 | 70.00 |
| **3.** | 10,000.01- 50,000.00 | 100.00 | 100.00 | 500.00 | 50.00 |
| **4.** | < 10,000 | 70.00 | 70.00 | 350.00 | 50.00 |